Med mer enn 500 tunneler har de tre vestlandsfylkene desidert flest tunneler her i landet. Legger vi veksten i etterslepet her til grunn, har oppgraderingsbehovet på landsbasis steget til 6,9 milliarder kroner. Statssekretær Lars-Erik Bartnes (Sp) i Samferdselsdepartementet innrømmer at den foreløpige oversikten ikke er så god som han ønsker. – Vi har satt i gang et omfattende kartleggingsarbeid, der det også utvikles en ny beregningsmodell, sier han. Det meste av oppgraderingsbehovet skyldes generelt forfall samt nye EU-krav som skal være innfridd innen 2019. – Svært mange av de norske tunnelene ble bygd på 80- og 90-tallet.